Fyrsta skemmtiferðaskip sumarsins til Grundarfjarðar Í morgun kom fyrsta skemmtiferðaskip sumarsins til Grundarfjarðar . Það viðraði ekki vel á fyrstu gestina sem koma þessa leið til bæjarins í sumar þegar að skemmtiferðaskipið Fram lagðist að bryggju í Grundarfirði . Sunnan rok og rigning var þá með miklum vindhviðum . Það var því gott að eiga góðan pollagalla eins og þeir farþegar sem vöppuðu um bæinn fengu að kynnast .